stanford-oval/wikipedia huggingface dataset:
David Quantick

David Quantick vuonna 2018.
David Quantick (s. 14. toukokuuta 1961 Wortley, Britannia) on brittiläinen kirjailija ja käsikirjoittaja. Televisiossa hän on ollut käsikirjoittamassa ohjelmia The Thick of It, The Day Today, Brass Eye ja TV Burp. Radion puolella hän on käsikirjoittanut ohjelmia On the Hour, One ja The Blagger’s Guide. Quantick on myös kirjoittanut muun muassa All My Colors -nimisen kauhunovellin sekä useita musiikkiaiheisia kirjoja.
Anijan kunta

| Anijan kunta (Anija vald) |
| --- | --- |
 Kehra on kunnan keskus.
 lippu:  vaakuna
 Anija sijaitsee Pohjois-Virossa.
 Koordinaatit: 59°22′N, 25°15′E 
Valtio:   Viro
Maakunta:  Harjumaa
Aegviidun ja vanhan Anijan kuntaliitos:  2017
Hallinto:  
 – Hallinnon tyyppi:  kunta (vir. vald)
Pinta-ala:  
 – Kokonaispinta-ala:  532,97 km²
Väkiluku (1.1.2018):  6 286
 – Väestötiheys:  12 as./km²
 
 www.anija.ee 
Infobox OKVirheellinen NIMI-arvo: 
Anijan kunta sijaitsee Pohjois-Virossa Harjumaan maakunnassa noin 30 kilometriä Tallinnasta itään.
Hallinto

Anijan kunta muodostettiin lokakuussa 2017 yhdistämällä Aegviidun ja Anijan kunnat. Kunnassa on 6 286 asukasta (1.1.2018). Kunnan pinta-ala on 533 neliökilometriä.
Kunta muodostuu Kehran kaupungista (linn), Aegviidun pienkauppalasta (alev) sekä 31 kylästä (küla).
Liikenne

Kantatiet 12 ja 13 kulkevat Anijan kautta. Rautatie Tallinnasta Tapaan kulkee Aegviidun ja Kehran kautta.
Aiheesta muualla

Kuvia tai muita tiedostoja aiheesta Anija Wikimedia Commonsissa
Kuvia tai muita tiedostoja aiheesta Kehra Wikimedia Commonsissa
David Quenneville

| David Quenneville> Henkilötiedot |
| --- | --- |
Syntynyt: 13. maaliskuuta 1998 (ikä 26) Edmonton, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  173 cm
Paino:  86 kg
Aik. seurat:  Medicine Hat Tigers (WHL) Bridgeport Sound Tigers (AHL) Worcester Railers (ECHL) Binghamton Devils (AHL) Rapid City Rush (ECHL) IK Oskarshamn (SHL)
NHL-varaus:  200. varaus, 2016 New York Islanders
David Quenneville (s. 13. maaliskuuta 1998 Edmonton, Alberta, Kanada) on kanadalainen jääkiekkoilija. Quenneville valittiin alle 18-vuotiaiden maailmanmestaruuskilpailujen tähdistökentälliseen vuonna 2016.
Cori Henry

| Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Hopeaa | Birmingham 2003 | 4×400 m |  |
Cori Henry (s. 9. joulukuuta 1976) on brittiläinen entinen pikajuoksija.
Henry oli Birminghamin sisäratojen MM-kisoissa 2003 mukana Yhdistyneen kuningaskunnan joukkueessa, joka voitti MM-hopeaa 4 x 400 metrin viestijuoksussa. Joukkue nousi hopealle Yhdysvaltain joukkueen hylkäyksen jälkeen.
Ennätykset

200 metrin juoksu: 20,98 (2002)
400 metrin juoksu: 46,50 (1996)
Andreya Triana

| Andreya Triana |
| --- | --- |
 Andreya Triana esiintymässä Islingtonissa, Englannissa vuonna 2013.
Henkilötiedot
Syntynyt: 21. lokakuuta 1986 (ikä 37)
Muusikko
Tyylilajit:  soul, jazz, akustinen
Levy-yhtiöt:  Ninja Tune Counter Records
Aiheesta muualla
Kotisivut
  [ Muokkaa Wikidatassa ] [ ohje ]  
Andreya Triana (s. 21. lokakuuta 1986) on brittiläinen laulaja-lauluntekijä Lontoosta. Hän on tehnyt yhteistyötä muun muassa artistien kuten Flying Lotuksen, Mr. Scruffin sekä Bonobon kanssa. Flying Lotus, Mount Kimbie sekä Tokimonsta ovat remixanneet Trianan kappaleita.
Diskografia > Albumit

| Nimi | Muuta |
| --- | --- |
Lost Where I Belong:  Julkaistu: 6. syyskuuta 2010  Levy-yhtiö: Ninja Tune  Formaatti: digitaalinen lataus, CD
Giants:  Julkaistu: 4. toukokuuta 2015  Levy-yhtiö: Counter Records  Formaatti: digitaalinen lataus, CD
Diskografia > EP-levyt

| Nimi | Muuta |
| --- | --- |
Lost Where I Belong:  Julkaistu: 5. huhtikuuta 2010  Levy-yhtiö: Ninja Tune  Formaatti: digitaalinen lataus
A Town Called Obsolete:  Julkaistu: 26. heinäkuuta 2010  Levy-yhtiö: Ninja Tune  Formaatti: digitaalinen lataus
Far Closer:  Julkaistu: 7. helmikuuta 2011  Levy-yhtiö: Ninja Tune  Formaatti: digitaalinen lataus
Everything You Never Had, Pt. II:  Julkaistu: 14. marraskuuta 2014  Levy-yhtiö: Counter Records  Formaatti: digitaalinen lataus
Diskografia > Singlet

| Vuosi | Nimi | Albumi |
| --- | --- | --- |
2010: Lost Where I Belong
| 2010 | A Town Called Obsolete | Lost Where I Belong |
| 2010 | Far Closer | Lost Where I Belong |
| 2013 | Song for a Friend | Giants |
| 2014 | Everything You Never Had, Pt. II | Giants |
Aiheesta muualla

Kuvia tai muita tiedostoja aiheesta Andreya Triana Wikimedia Commonsissa
Cori Gauff

| Cori Gauff |
| --- | --- |

Henkilötiedot
Syntynyt: 13. maaliskuuta 2004 (ikä 20) Delray Beach, Florida
Kansalaisuus:   Yhdysvallat
Tennispelaaja
Pituus:  175 cm
Kätisyys:  oikea
Palkintorahat:  16 617 550 USD
Kaksinpeli
Paras sijoitus:  3. (11.9.2023)
Turnausvoittoja:  7
Voitot/tappiot:  220–96
Grand Slam -turnauksissa
Australian avoimet:  välierät (2024)
Ranskan avoimet:  loppuottelu (2022)
Wimbledon:  4. kierros (2019, 2021)
Yhdysvaltain avoimet:  voitto (2023)
Nelinpeli
Paras sijoitus:  1. (15.8.2022)
Turnausvoittoja:  8
Voitot/tappiot:  139–63
Aiheesta muualla
ITF
WTA
Cori "Coco" Gauff (s. 13. maaliskuuta 2004 Delray Beach, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan 3. sijalla syyskuussa 2023. Junioreiden maailmanlistalla hän saavutti ykkössijan heinäkuussa 2018. Vuonna 2017 Gauff eteni Yhdysvaltain avointen tyttöjen kaksinpelin finaaliin. Vuonna 2018 hän saavutti mestaruuden Ranskan avointen tyttöjen kaksinpelissä vain 14-vuotiaana.
Gauff pelasi Grand Slam -turnauksen pääsarjassa ensimmäisen kerran Wimbledonissa 2019, missä hän yllätti ensimmäisellä kierroksella viisinkertaisen Wimbledonin mestarin, Venus Williamsin. Hän eteni turnauksessa lopulta neljännelle kierrokselle, missä hävisi seitsemänneksi sijoitetulle Simona Halepille. Yhdysvaltain avoimissa 2019 Gauff eteni kolmannelle kierrokselle, jossa hävisi maailmanlistan ykköselle, Naomi Ōsakalle. Vuonna 2023 Gauff voitti Yhdysvaltain avoimet lyömällä loppuottelussa valko-venäläisen Aryna Sabalenkan erin 2–1 (2–6, 6–3, 6–2).
Aiheesta muualla

Cori Gauff WTA:n sivuilla (englanniksi)
Cori Gauff ITF:n sivuilla (englanniksi)
David Purley

| David Purley |
| --- | --- |

Henkilötiedot
Kansalaisuus:   Yhdistynyt kuningaskunta
Formula 1 -ura
Aktiivivuodet:  1973–1974, 1977
Talli(t):  LEC, Token
Kilpailuja:  11 (7 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Monacon GP 1973
Viimeinen kilpailu:  Britannian GP 1977
David Purley (26. tammikuuta 1945 – 2. heinäkuuta 1985) oli brittiläinen kilpa-autoilija.
Purley aloitti Roger Williamsonin kanssa Formula 1 -luokassa vuonna 1973, kunnes Hollannin Zandvoortin radalla tapahtui Williamsonin huima ulosajo. Auto ajautui ulosajon alkupaikasta peräti 275 metriä kauemmas, päätyi väärin päin ja syttyi tuleen. Purley keskeytti epäitsekkäästi kilpailunsa ja riensi välittömästi auttamaan kilpakumppaniaan, mutta ei voinut tulelle mitään. Ratavalvojat eivät keskeyttäneet kilpailua eivätkä muut kilpailijat pysähtyneet. Williamson tukehtui palokaasujen aiheuttamaan asfyksiaan autossaan 29. heinäkuuta 1973. Purleylle myönnettiin myöhemmin George-mitali hänen rohkeasta yrityksestään pelastaa kanssakilpailijan henki.
Purley vetäytyi Formula 1:stä vuonna 1974, mutta palasi vuonna 1977. Hän oli itse menettää henkensä törmätessään seinään jarrujen mentyä epäkuntoon Britannian Grand Prix'n karsinnoissa. Törmäyksen aiheuttama voima vastasi 179,8 G:tä. Normaali Formula 1 -auton jarrutus vastaa noin 5 G:tä ja Robert Kubican törmäys vuoden 2007 Kanadan Grand Prix'ssa vastasi noin 75 G:tä. Purley sai useita murtumia jalkoihin, lantioon ja kylkiluihin. Hän kuitenkin palasi kilpa-auton rattiin alemmissa kilpasarjoissa.
Lopetettuaan kilpa-autoilun Purley aloitti taitolentoharrastuksen, joka myöhemmin koitui hänen kohtalokseen. Purley kuoli lento-onnettomuudessa 40 vuoden iässä 2. heinäkuuta 1985 hänen ohjaamansa kaksitasoisen taitolentokoneen pudottua mereen Bognor Regisin lähistöllä.
Anateema

Keisari Konstantinus Suuri polttamassa areiolaisia kirjoja. Kuva pohjoisitalialaisesta kanonisen oikeuden kokoelmasta noin vuodelta 825.
Anateema (kreik. ανάθεμα), katolisessa kirkossa aikaisemmin myös panna, merkitsee syrjäänasettamista tai erottamista. Anateemasta käytetään usein myös nimitystä kirkonkirous. Anateemalla tarkoitetaan kristinuskossa oppituomiota, jossa jokin käsitys kristillisestä opista julistetaan vääräksi eli harhaoppiseksi (heresia). Esimerkiksi Nikaian ensimmäisessä kirkolliskokouksessa annettiin Areiosta vastaan kohdistettu anateema. Anateema on edelleen voimassa ja se toistetaan jokaisessa ortodoksisessa piispanvalassa.
Alun perin kristillisessä kirkossa ei eroteltu ekskommunikaatiota ja anateemaa, ja ekumeenisten kirkolliskokousten uskonoppia käsitelleiden kaanonien mukaan jokainen, joka opetti tuomittavalla tavalla, piti asettaa anateemaan eli erottaa kristittyjen yhteydestä.
Ortodoksinen kirkko

Anateema on ortodoksisessa kirkossa kirkollisen kurinpidon äärimmäinen muoto. Anateemassa yksilö erotetaan yhteisöstä pysyvästi tai tietyksi ajaksi. Anateema kohdistuu pääasiassa harhaoppisiin ja sen käyttöä perustellaan kanoneilla. Anateemaan asettaminen on nykyaikana harvinaista. Kirkko ei anateemassa tuomitse ihmistä vaan hänen mielipiteensä. Hänellä on mahdollisuus luopua harhaopista, tunnustaa "virheensä" ja palata kirkon yhteyteen. Anateemaa lievempi kirkollinen rangaistus on määräajaksi määrätty ekskommunikaatio, ehtoollisyhteydestä erottaminen.
Katolinen kirkko

Katolisessa kirkossa anateemaa on kutsuttu myös pannaksi (ruots. banna). Ekskommunikaation ja anateeman käsitteet eriytyivät pikkuhiljaa. Paavi Gregorius IX:n kaudella 1300-luvulla anateeman merkitykseksi vakiintui suuri ekskommunikaatio, joka toimeenpantiin juhlallisessa paavillisessa toimituksessa. Toimitukseen kuului muun muassa kellojen soittamista, kirjan sulkeminen ja kynttilöiden sammutus merkiksi siitä, että korkein kirkollinen oikeus oli tehnyt päätöksen eikä käsittelisi asiaa uudelleen ennen kohteen katumista. Katolisuudessa pannaan julistaminen poistettiin uuden kanonisen lain myötä vuonna 1983.
Paavi on historian saatossa käyttänyt oikeuttaan kirkonkirouksen langettamiseen useasti. Pannaan on joutunut muun muassa Pyhän saksalais-roomalaisen keisarikunnan keisari Henrik IV vuonna 1076.
Valtakunnanpanna oli keskiajalla käytössä ollut hallitsijan antama julistus. Koska hallitsija oli oikean uskon ylin suojelija, hän julisti harhauskoisen henkilön menettämään yhteiskunnalliset oikeutensa. Valtakunnanpanna julistettiin esimerkiksi Martti Lutheria vastaan Wormsin valtiopäivillä 1521.
Pannahinen on kirkon pannaan joutunut henkilö. Suomessa muun muassa verokapinaan osallistuneet talonpojat joutuivat pannahisiksi eli heidät laitettiin pannaan. Pannahinen on myös voimasana ja haukkumanimi.
Muissa liikkeissä

Muista uskonnollisista liikkeistä ainakin Jehovan todistajat käyttävät jossain määrin anateemaa vastaavaa erottamismenettelyä. Jehovan todistajat pidättäytyvät yleensä täysin kanssakäymisestä liikkeestä erotetun tai siitä itse eronneen kanssa, ja menettelyn takia uskonnollinen kanssakäyminen on minimaalista perhe-elämässä ja sukulaissuhteissa.
Martti Luther Wormsin valtiopäivillä 1521.
Dainik Jagran

| Dainik Jagran> दैनिक जागरण |
| --- | --- |

Kustantaja:  Jagran Prakashan Limited
Levikki:  3,921 milj. (7-12/2016)
Perustettu:  1942
Kotikunta:  Kanpur
Kotimaa:   Intia
Ilmestymistiheys:  päivittäin
Kieli:  hindi
Aiheesta muualla
OCLC
Kotisivu
Dainik Jagran (hindiksi दैनिक जागरण; dainik= 'päivittäinen', jagran= 'kasvu') on Intiassa päivittäin julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian laajalevikkisimmäksi sanomalehdeksi. Lehden päivittäinen levikki oli tuolloin keskimäärin 3,921 miljoonaa. Lehden perusti vuonna 1942 Shri Puran Chandra Gupta. Lehteä kustantaa intialainen pörssiyhtiö Jagran Prakashan Limited ja lehden kotipaikka on Kanpur. Dainik Jagranista julkaistaan kaikkiaan 37 erilaista painosta ja niillä lehti leviää 11 Intian osavaltioon.
Lukijatutkimusten mukaan Dainik Jagran on Intian luetuin päivittäin ilmestyvä sanomalehti. Maailman sanomalehtiliiton (World Association of Newspapers, WAN) mukaan Dainik Jagran olisi maailman luetuin päivittäin ilmestyvä lehti. Esimerkiksi vuoden 2014 intialaisissa lukijatutkimuksissa Dainik Jagranin lukijoiden määräksi arvioitiin 16,6 miljoonaa. Päinvastoin kuin länsimaissa, Intiassa useimpien sanomalehtien levikki ja lukijakunnan määrä on ollut merkittävässä kasvussa 2000-luvulla. Printtilehdet ovat mediatutkimusten mukaan Intiassa television jälkeen seuratuin tiedotusvälineiden muoto.
Aiheesta muualla

Dainik Jagran (hindiksi) (jagran.com)
Dagný Brynjarsdóttir

Dagný Brynjarsdóttir vuonna 2017.
Dagný Brynjarsdóttir (s. 10. elokuuta 1991) on islantilainen jalkapalloilija, pelipaikaltaan keskikenttäpelaaja. Hän on pelannut Islannin naisten maajoukkueessa kesäkuuhun 2022 mennessä 101 ottelua ja tehnyt niissä 34 maalia.
Dagný edustaa seuratasolla Englannin Superliigassa pelaavaa West Ham Unitedia. Aiemmin hän on pelannut kotimaansa lisäksi Yhdysvalloissa ja vähän aikaa Saksassa.
Arja Karivieri

| Arja Karivieri> Henkilötiedot |
| --- | --- |
Syntynyt: 17. elokuuta 1960 (ikä 64)
Arvonimi: professori
Koulutus ja ura
Tutkimusalue:  antiikintutkimus
Aiheesta muualla
Kotisivu
Arja Karivieri (s. 17. elokuuta 1960) on suomalainen antiikintutkija. Hän on Tukholman yliopiston professori oppiaineessa Antikens kultur och samhällsliv. Karivieri toimii Suomen Rooman-instituutin johtajana kolmivuotiskaudella 2017–2020.
Karivieri on koulutukseltaan arkeologi. Hän väitteli tohtoriksi Turun yliopistosta vuonna 1997. Karivieri on työskennellyt muun muassa Suomen Ateenan-instituutin Paliámpela (Arethoúsa) -kaivausprojektin johtajana sekä Ruotsin Rooman-instituutin Pompeji-projektin kenttäjohtajana. Suomen Akatemian rahoittamassa tutkimuksessa hänen tutkimusryhmänsä selvittää Rooman satamakaupunki Ostian antiikinaikaisia väestöryhmiä.
Karivieri on Suomen Tiedeseuran jäsen.
Julkaisuja

Karivieri, Arja & Meriluoto, Marjo (toimittaneet) ; Barbera, Mariarosaria, et al.: Ostia : portti Roomaan.  Suomentanut Heinonen, Mikko & Suolahti, Elina. Tampere:  Museokeskus Vapriikki & Institutum Romanum Finlandiae, 2019.  ISBN 978-951-609-965-4.
Karivieri, Arja: ”Patrons and Viewers in Late Antique Greece: From Houses and Villas to Early Christian Churches”. Teoksessa Birk, Stine & Poulsen, Birte: Patrons and Viewers in Late Antiquity.  Aarhus:  Aarhus University Press, 2012.  ISBN 9788779340114.  (englanniksi)
Karivieri, Arja: ”Magic and syncretic religious culture in the East”. Teoksessa Gwynn, David Morton & Bangert, Susanne & Lavan, Luke: Religious Diversity in Late Antiquity.  Leiden ; Boston:  Brill, 2010.  ISBN 9789004180000.  (englanniksi)
Karivieri, Arja: The Athenian Lamp Industry in Late Antiquity.  (Papers and monographs of the Finnish Institute at Athens vol. 5)  Helsinki:  [A. Karivieri], 1996.  ISBN 951-95295-6-X.  (englanniksi) Väitöskirja.
Aiheesta muualla

Ostia, portti Roomaan Tampereen yliopisto.  14.2.2020. Viitattu 9.10.2020.[vanhentunut linkki]
Dagobert II

Dagobert II
Dagobert II (noin 652–679) oli Sigebert III:n poika ja Austrasian kuningas 676–679.
Kun Sigebert III kuoli, Austrasian major domus Grimoald I leikkautti Dagobertin ylhäisen syntyperän symbolin, pitkät hiukset ja lähetti tämän luostariin Irlantiin. Sen jälkeen Grimoald nosti kuninkaaksi oman poikansa  Kildebert Adoptivuksen, jonka Sigebert III oli ehtinyt adoptoida ennen Dagobertin syntymää.
Austrasian ylimystö ei kuitenkaan hyväksynyt vallankaappausta, ja Grimoald ja Kildebert kukistettiin. Austrasian kruunun sai Kilderik II, joka murhattiin vuonna 675. Kilderikin kuoltua Dagobert noudettiin luostarista ja nostettiin kuninkaaksi. Hänet murhattiin kuitenkin jo kolmen vuoden kuluttua.
Ari Salminen

Ari Osmo August Salminen (s. 15. maaliskuuta 1951 Jyväskylä) on Vaasan yliopiston professori emeritus, joka toimi yliopiston rehtorina.
Henkilöhistoria

Salminen syntyi myyntipäällikkö Osmo Edvin Salmisen ja vahtimestari Eeva Sanelma Niemosen perheeseen. Hänen puolisonsa vuodesta 1978 on Anja Carita Britschgi. Salminen tuli ylioppilaaksi Jyväskylän lyseosta 1971, suoritti Tampereen yliopistossa hallintotieteen kandidaatin tutkinnon 1975 ja lisensiaatin tutkinnon 1978 ja väitteli siellä hallintotieteen tohtoriksi 1981.
Ammattiura

Tampereen yliopiston projektitutkijana Salminen työskenteli 1975–1977 ja on ollut siellä dosentti vuodesta 1983, Kuopion yliopiston dosentti hän on vuodesta 1985. Vieraileva tutkija useissa eri Itä-Euroopan maissa Salminen oli 1977–1982 ja  samalla 1977–1981 Suomen Akatemian tutkimusassistentti. Vaasan yliopistossa hän toimi suunnittelijana  1981–1983 ja Helsingin yliopistossa vt. assistenttina 1983. Vaasan yliopiston vt. professori Salminen oli 1983–1988, apulaisprofessori (virkavapaalla) 1986–1988, julkishallinnon professori vuodesta 1988, vararehtori 1987–1990, dekaani 1992–1994 ja rehtori 1994–1998, minkä jälkeen hän palasi professorin tehtäviinsä.
Salmisen tutkimus- ja asiantuntijatyön kohteita ovat olleet hallintovertailut, julkinen johtaminen ja hallinnon ja johtamisen etiikka. Hän on julkaissut alaltaan paitsi useita kymmeniä tutkimuksia, myös opetusmateriaalia, kuten esimerkiksi teokset Hallintotiede. Organisaatioiden hallinnolliset perusteet (1995) ja Julkisen toiminnan johtaminen. Hallintotieteen perusteet (2004) sekä opetusjulkaisun Julkisen johtamisen etiikka (2010), joista kaikista on otettu useita painoksia.
David Kalli

David Kalli (11. marraskuuta 1845 Ikaalinen – 9. marraskuuta 1913 Ikaalinen)  oli suomalainen maanviljelijä ja valtiopäivämies.
Kallin vanhemmat olivat David Kalli ja  Maria Christina Kalli ja puolisot Eva Kalli, Maria Hedvig Kalli, Amanda Karolina Kalli ja Hulda Paulina Kalli. Kalli oli maanviljelijä ja kunnallismies, joka oli talonpoikaissäädyssä Ikaalisten tuomiokunnan edustaja valtiopäivillä  1882. Hän oli valtiopäivillä lakivaliokunnan varajäsen.
Daine Todd

| Daine Todd |
| --- | --- |

Henkilötiedot
Syntynyt: 10. tammikuuta 1987 (ikä 37) Red Deer, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  179 cm
Paino:  80 kg
Pelaajaura
Pääsarjaura:  2014–
Aik. seurat:  Texas Stars (AHL) Portland Pirates (AHL) Jokerit (KHL) Luleå HF (SHL) Örebro HK (SHL) Iserlohn Roosters (DEL) Sheffield Steelers (EIHL) EHC Linz (ICEHL)
Daine Gordon Todd (s. 10. tammikuuta 1987 Red Deer, Alberta, Kanada) on kanadalainen jääkiekkopuolustaja. Hän osaa tarvittaessa pelata myös hyökkääjänä. Todd laukoo oikealta.
Ura

Todd aloitti pelinsä junioriliiga WHL:ssä Medicine Hat Tigersin joukkueessa kaudella 2003–2004. Kaudella 2005–2006 hän oli kevään 2006 pudotuspeleissä kahdeksalla osumallaan joukkueen paras maalintekijä Derek Dorsettin kanssa. Kaudella 2006–2007 Todd nousi Tigersin kapteeniksi. Hän pelasi loukkaantumisten takia runkosarjassa vain viisi ottelua, mutta oli pudotuspeleissä taas pelikunnossa ja voitti kauden päätteeksi WHL:n mestaruuden, Ed Chynoweth Cupin. Viimeisellä WHL-kaudellaan 2007–2008 Todd oli Tigersin toiseksi paras maalintekijä ja kolmanneksi paras pistemies tehoilla 25+40=65. Hän sijoittui koko WHL:n puolustajien pistepörssissä toiseksi Prince George Cougarsissa ja Moose Jaw Warriorsissa pelanneen Ty Wishartin jälkeen. Todd kärsi WHL-vuosinaan olkapäävaivoista ja hänen olkapäänsä leikattiin kaikkiaan neljä kertaa.
Kaudeksi 2008–2009 Todd siirtyi New Brunswickin yliopistojoukkueeseen, mutta hänen ensimmäinen kautensa jäi kokonaan välistä loukkaantumisen takia. Myös kauden 2010–2011 runkosarja jäi vain yhdeksän ottelun mittaiseksi. Toddin kausi päättyi kuitenkin University Cup -mestaruuteen, kuten myös viimeinen yliopistokausi 2012–2013. NHL-varaamaton Todd siirtyi sen päätteeksi amatööritry-out -sopimuksella AHL-joukkue Texas Starsiin huhtikuussa 2013. Hän pelasi siellä juniorivuosiltaan tutulla pelipaikalla hyökkääjänä sai tililleen kaksi ottelua.
Todd jatkoi kaudella 2013–2014 uraansa AHL-joukkue Portland Piratesissa, jossa tulokaskausi toi 54 runkosarjaottelussa tehot 4+28=32.
Kaudeksi 2014–2015 hän siirtyi kaksivuotisella KHL-sopimuksella Jokereihin. Toddin kauteen mahtui myös noin neljän viikon mittainen poissaolo marraskuussa 2014 tulleen alaraajavamman vuoksi. Hän pelasi kauden aikana myös joitain otteluita hyökkääjänä. Todd teki kauden aikana kaikkiaan 37 runkosarjaottelussa tehot 1+17=18 ja kahdeksassa playoff-ottelussa kaksi syöttöpistettä. Hän kärsi loukkaantumisista myös kaudella 2015–2016, jolloin Todd oli sivussa syyskuusta 2015 marraskuuhun. Hän edusti Jokereita molempina kausina myös Spengler Cupissa. Huhtikuussa 2016 hän teki vuoden mittaisen jatkosopimuksen Jokereiden kanssa.
Kesäkuussa 2016 Todd purki sopimuksensa yhteisymmärryksessä Jokereiden kanssa, kun hänelle ei löytynyt sopivaa roolia seuraavalle kaudelle. Todd teki samalla kaksivuotisen sopimuksen Ruotsin SHL-liigan Luleå HF:n kanssa kaudeksi 2016–2017.
David Kato

David Kato (1968 tai 1969 – 26. tammikuuta 2011) oli ugandalainen HLBT-oikeusaktivisti. Hänet murhattiin muutama kuukausi sen jälkeen, kun Rolling Stone -lehti oli julkaissut ugandalaisten homoseksuaalien, myös Katon, valokuvia ja kehottanut surmaamaan kyseiset henkilöt. Tapahtuman aikoihin Ugandan parlamentti harkitsi lakia, joka olisi mahdollistanut homoseksuaalien teloittamisen. Lakia esitettiin pian sen jälkeen, kun yhdysvaltalaiset evankelikaalit olivat maaliskuussa 2009 vierailleet maassa saarnaamassa homoseksuaaleja ja heidän oikeuksiaan vastaan.
Muiden muassa Barack Obama ilmaisi surunvalittelunsa Katon murhasta ja kehui tämän työtä oikeudenmukaisuuden ja vapauden puolesta.
Kato aloitti toimintansa Ugandassa palattuaan vuonna 1998 Etelä-Afrikasta, jossa hän oli viettänyt joitain vuosia. Hänestä tuli Itä-Afrikan homojen oikeusliikkeen johtava vaikuttaja, ja hän lopetti työnsä opettajana keskittyäkseen taisteluunsa asian puolesta. Hän toimi Sexual Minorities Uganda -järjestössä (Smug). Hän haastoi Rolling Stonen oikeuteen, ja tuomari määräsikin valokuvien julkaisun lopetettavaksi. Kato oli kuollessaan 42-vuotias.
Marraskuussa 2011 Katon murhasta tuomittiin 30 vuoden vankeuteen 22-vuotias Sydney Nsubuga. Hän oli väittänyt, että Kato ei lupauksestaan huolimatta ollut maksanut hänelle seksistä, mutta että hänen aikomuksenaan ei ollut tappaa, vaan että hän oli toiminut itsepuolustuksessa.
Cody Linley

Cody Linley vuonna 2011.
Cody Martin Linley (s. 20. marraskuuta 1989 Lewisville, Texas) on yhdysvaltalainen näyttelijä. Hänet tunnetaan esimerkiksi elokuvasta Huuhkajat ja roolistaan Jake Ryanina Disney Channelin sarjassa Hannah Montana. Hän esiintyi sarjassa kymmenessä jaksossa vuosien 2006–2010 aikana.
Linley kasvoi Lewisvillessä, Texasissa. Hänen äitinsä on näyttelemisen opettaja Cathryn Sullivan.
Ura

Linley aloitti näyttelijän uransa vuonna lapsena televisioelokuvassa Still Holding On: The Legend of Cadillac Jack. Sen jälkeen hän esiintyi pienissä rooleissa kolmessa vuonna 2000 julkaistussa elokuvassa: Koirani Skip, Siellä missä sydän on ja Miss Kovis. Vuonna 2003 hän sai merkittävän roolin independent-elokuvassa When Zachary Beaver Came to Town ja esiintyi myös elokuvassa Villi tusina.
Aiheesta muualla

Kuvia tai muita tiedostoja aiheesta Cody Linley Wikimedia Commonsissa
Cody Linley Internet Movie Databasessa. (englanniksi)